รบกวนถามทีนะครับ ผมเป็นตับอักเสบซี แต่รักษาที่ศิริราชเกือบสองปีจนหาย ตรวจหาเชื้อไม่มีแล้ว แต่เวลาตรวจเลือด จะเป็นpositive แบบนี้ถ้ามีลูก ลูกผมจะตรวจเลือดเป็นpositive ด้วยไหมครับ ตัวผมเองค่าตับกลับมาปกติแล้วครับ
สวัสดีค่ะ เชื้อไวรัสตับอักเสบชนิดซีจะติดต่อผ่านทางการมีเพศสัมพันธ์ การใช้เข็มฉีดยาร่วมกันในผู้ติดยาเสพติด หรือใช้ของมีคมร่วมกัน เช่น มีดโกน กรรไกรตัดเล็บ การสักลายผิวหนัง การเจาะหู เป็นต้น รวมไปถึงการรับเลือด การปลูกถ่ายอวัยวะ (แต่ในปัจจุบัน แทบไม่พบแล้ว เนื่องจากมีการตรวจคัดกรองก่อน) และอาจพบการติดต่อผ่านทางมารดาสู่ทารกในครรภ์หรือขณะคลอด(มีโอกาสติดได้ประมาณ 4%)ส่วนการใช้ชีวิตร่วมกัน เช่น ในครอบครัว โรงเรียน ที่ทำงาน รวมถึงการใช้สิ่งของต่างๆ ที่ไม่ได้เป็นของมีคมร่วมกัน เช่น แก้วน้ำ จาน ชาม รวมไปถึงการกอด การจูบกันธรรมดา จะไม่ได้ทำให้เกิดการติดเชื้อดังนั้นหากมีลูกแล้ว ตัว ก็จะไม่แพร่เชื้อไปสู่ลูก แต่หากยังไม่มีลูก มีโอกาสที่จะแพร่เชื้อให้ฝ่ายหญิงผ่านทางการมีเพศสัมพันธ์ และเมื่อฝ่ายหญิงติดเชื้อ ก็จะมีโอกาสถ่ายทอดไปยังลูกในครรภ์ได้แต่หากได้รับการรักษาจนหาย และตรวจหาเชื้อไม่พบแล้ว ก็จะไม่แพร่เชื้อไปสู่ฝ่ายหญิง อย่างไรก็ตาม อาจมีโอกาสที่จะกลับเป็นซ้ำได้อีก ซึ่วก็จะมีโอกาสแพร่เชื้อได้อีก แต่ก็น้อยมาก